Мануел Бандейра
Животно

Превод от португалски: Александър Муратов, Атанас Далчев, 1968

chitanka.info

Оня ден видях едно животно

да рови из сметта на двора,

между отпадъците ядене да дири.

Сполучеше ли да намери нещо,

не го разглеждаше, нито душеше:

изгълтвате го ненаситно.

Животното не беше куче,

не беше котка,

не беше плъх.

Животното бе, господи, един човек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.